《十月廿六日喜雪分韵得同字》
明代·陶宗仪

今年方见雪，欢喜万人同。觥巨醅浮绿，窗明烛耀红。

煎茶移石鼎，理棹命溪童。黄竹何须赋，休祥兆岁丰。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。